**3. KÖNYV**

**Tőzsdetagsági szabályok**

### **TARTALOMJEGYZÉK**

I . ÁLTALÁNOS RÉSZ 106

1. fejezet A JELEN KÖNYV célja, TÁRGYA, alapelvei, hatálya 106

2. fejezet Kapcsolódó alapfogalmak 107

1. fejezet A szekció fogalma, működésének szabályai 108

2 A Szekció fogalma 108

3 Szekció megszűnése 108

4 Döntési jogkörök a Tőzsdetagsági Szabályok alkalmazásában és a Tőzsde felelőssége 108

2. fejezet A TŐZSDETAGSÁG 110

5 A Tőzsdetagság általános szabályai 110

6 A Tőzsdetagság keletkezése, a Tőzsdetagsági szerződés megkötésének feltételei 110

7 A Tőzsdetagság és kereskedési jog megszerzésére vonatkozó eljárás 112

8 Üzletkötők nyilvántartásba vétele, felfüggesztése, törlése 113

9 A kereskedési jog felfüggesztése, megszüntetése 115

10 A Tőzsdetagság megszűnése 118

11 A Tőzsde által alkalmazható szankciók 118

12 Jogorvoslat 120

3. fejezet 122

A Tőzsdetag JOGAI ÉS KÖTELEZETTSÉGEI 122

14 A Tőzsdetagok ellenőrzésének rendje 123

15 A Tőzsdetag adat- és információszolgáltatási kötelezettségei 123

16 Kapcsolattartás joghatályos módjai a Tőzsde és a Tőzsdetag között 125

4. fejezet VEgYES REndelkezések 126

1. sz. melléklet 127

Üzletkötők vizsgakövetelményei az egyes Szekciók és piacok tekintetében 127

2 sz. melléklet A Tőzsdetag adatszolgáltatási kötelezettsége 128

I . ÁLTALÁNOS RÉSZ

1. fejezet  
A JELEN KÖNYV célja, TÁRGYA, alapelvei, hatálya

## A jelen Könyv célja

### A Budapesti Értéktőzsde Zártkörűen Működő Részvénytársaság Általános Üzletszabályzata jelen 3. Könyvének (továbbiakban: Tőzsdetagsági Szabályok) célja a Tőzsdetagok és a befektetők érdekeinek védelmére olyan egyértelmű szabályok kidolgozása és elfogadása volt, amelyek szabályozzák a Tőzsdetagoknak a Tőzsdéhez való viszonyát, a tőzsdetag felvétel rendjét, illetve tartalmazzák azokat az alapvető kereskedési korlátokat, amelyek biztosítják a befektetők érdekeinek fokozott védelmét, biztosítékot nyújthatnak a tőzsdei kereskedelem zavartalan folytatásához, továbbá a fenti célok megvalósulása érdekében meghatározzák a Tőzsdetagok által folyamatosan teljesítendő előírásokat, illetve a Tőzsdetagokra vonatkozó információs rendszer szabályait, a szükséges ellenőrzés rendjét és az alkalmazható szankciók körét.

## A jelen Könyv tárgya

### A jelen Könyv tárgya a Tőzsdetagokra vonatkozó szabályok meghatározásával kapcsolatban a Tőzsdét, illetve a jelen Könyv hatálya alá tartozó személyeket megillető jogok és terhelő kötelezettségek, illetőleg a fenti tárggyal kapcsolatos eljárási szabályok rögzítése a fent hivatkozott céllal összhangban.

## A jelen Könyv alapelvei

### A jelen Könyv alkalmazása és értelmezése során alkalmazandó alapelveket az 1. Könyv - Bevezető és Értelmező Rendelkezések 6. pontja tartalmazza.

## A jelen Könyv hatálya

### A jelen Könyv személyi hatálya kiterjed a Tőzsdére, a Tőzsde tisztségviselőire és alkalmazottaira, a Tőzsde Tőzsdetagjaira, azokra a nem Tőzsdetag jogi személyekre, amelyek Általános Klíringtagként klíringtagsággal nem rendelkező Tőzsdetagnak nyújtanak elszámolási szolgáltatást, továbbá az üzletkötőkre.

2. fejezet  
Kapcsolódó alapfogalmak

A jelen Könyvben található nagybetűvel megjelölt fogalmak alatt az 1. Könyv - Bevezető és Értelmező Rendelkezésekben foglalt fogalommeghatározás szerinti fogalmak értendők.

**II. rész A Szekciókra, Tőzsdetagokra vonatkozó szabályok**

1. fejezet  
A szekció fogalma, működésének szabályai

# A Szekció fogalma

## A Szekció a tőzsdei kereskedésnek a kereskedés tárgya (terméke), a kereskedésre jogosultak köre és az elszámolás módja alapján elkülönülten szabályozott része.

## A tőzsdei kereskedés kizárólag Szekcióban, az adott Szekcióra vonatkozó szabályok szerint, tőzsdei kereskedésre feljogosító Tőzsdetagság alapján folyhat.

## A Tőzsdén az alábbi Szekciókban lehet kereskedni:

1. Részvény Szekció
2. Hitelpapír Szekció
3. Származékos Szekció
4. Áru Szekció

## A Származékos Szekcióban a kereskedés a Határidős és az Opciós Piac keretében bonyolódik.

## Az Áru Szekcióban a kereskedés Azonnali, Határidős és Opciós árupiac keretében bonyolódik.

## A egyes Szekciókba bevezethető termékek körét a Bevezetési és Forgalombantartási Szabályok határozzák meg.

## Az egyes Szekciókban a kereskedés módját a Kereskedési Kódex határozza meg.

## Az egyes Szekciókban az elszámolás módját a KELER Szabályok határozzák meg. Az Áru Szekcióban a Fizikai Áruszállítás egyes szabályait a Terméklista határozza meg.

# Szekció megszűnése

## Amennyiben valamely Szekció kereskedési joggal rendelkező, és kereskedési jogában nem felfüggesztett tőzsdetagjainak a létszáma három alá csökken, a Tőzsde jogosult az adott Szekciót megszüntetni.

# Döntési jogkörök a Tőzsdetagsági Szabályok alkalmazásában és a Tőzsde felelőssége

## Az Igazgatóság jogosult dönteni az alábbi kérdésekben:

1. fellebbezések elbírálása;
2. minden olyan, a Vezérigazgató hatáskörébe tartozó kérdésben, amit az Igazgatóság a hatáskörébe von.

### Az Igazgatóság a 4.1 pontban meghatározott kérdésekben határozattal dönt.

### A 4.1 pontban meghatározott ügyekben meghozott döntéseket, amennyiben Tőzsdei Szabály másképp nem rendelkezik, legalább 2 (Kettő) Tőzsdenappal annak hatályba lépését megelőzően - a Közzétételi Szabályok szerint - nyilvánosságra kell hozni.

## A Vezérigazgató jogosult dönteni az alábbi kérdésekben:

1. Tőzsdetag felvétele és kereskedési jog megadása, jogutódlás megállapítása;
2. kereskedési jog Tőzsde általi felfüggesztése, a Kereskedési Kódexben meghatározott módon csak zárás funkció alkalmazása, kereskedési jog visszaállítása; csak zárás funkció alkalmazásának megszüntetése;
3. üzletkötő felvétele, törlése;
4. a Tőzsdetagság és kereskedési jog megszüntetése;
5. szankciók alkalmazása.

### A Vezérigazgató a 4.2 pontban meghatározott kérdésekben- a 4.2. c) alpont kivételével - határozattal dönt. Amennyiben azonban az üzletkötő felvételére vagy törlésére vonatkozó kérelemben foglaltaknak a Vezérigazgató nem ad helyt, a 4.2.c ) alpont esetében is határozatot hoz.

### A 4.2 pontban meghatározott ügyekben meghozott döntéseket, amennyiben Tőzsdei Szabály másképp nem rendelkezik, a Közzétételei Szabályok szerint nyilvánosságra kell hozni.

### A Vezérigazgató a KELER KSZF Zrt. kérelmére vizsgálati eljárást folytat le bármely tőzsdetaggal szemben, amennyiben a tőzsdetag a KELER KSZF Zrt. által előírt vételár letétbe helyezési kötelezettsége teljesítését megsértette. Az eljárás során a Vezérigazgató az érintett feleket és a KELER KSZF Zrt-t meghallgathatja, az eljárásra ezen túlmenően formális szabályok nem kerülnek megállapításra. A vezérigazgató a vizsgálati eljárás lezárásáról a KELER KSZF Zrt-t tájékoztatja. Amennyiben tőzsdei szankció kiszabásának a feltételei fennállnak, a Vezérigazgató a Tőzsdetagsági Szabályok 11. pontja szerinti szankció alkalmazásáról és az eljárás lezárásáról határozattal dönt.

### A Vezérigazgató bármely tőzsdetag kérelmére a tőzsdetagok közötti, tőzsdei ügyletből fakadó jogviták békés rendezése érdekében közreműködhet a vitarendezés folyamatában. A közreműködés a Vezérigazgató számára nem kötelező.

### A Vezérigazgató a fenti 4.2.3 és 4.2.4 pontokban meghatározott feladatai ellátására bármely tőzsdei alkalmazottat kijelölheti, kivéve, ha ez ellen az eljárás bármelyik résztvevője kifejezetten tiltakozik.

4.3. Az Igazgatóság és a Vezérigazgató jogosult egyedi, méltánylást érdemlő esetekben a Tőzsdetagsági Szabályok rendelkezéseitől eltérő módon dönteni.

4.4 A Tőzsde felelőssége

A Tőzsde felelősségére vonatkozó szabályokat a Bevezető és Értelmező Rendelkezések 7. pontja tartalmazza.

2. fejezet  
A TŐZSDETAGSÁG

# A Tőzsdetagság általános szabályai

## A Tőzsdetagság szerződésen alapuló olyan jogviszony, amely a Tőzsdetagsági Szabályokban meghatározott feltételek teljesítése esetén és eljárás útján szerezhető meg, és az adott Szekcióban történő kereskedésre, valamint a Tőzsdetagsághoz kapcsolódó jogok gyakorlására jogosít. A Tőzsdén Tőzsdetagságot kizárólag befektetési szolgáltatásra vagy árutőzsdei szolgáltatásra megfelelő pénzügyi felügyeleti engedéllyel rendelkező szervezet szerezhet, az 5.2.1. pontban meghatározottak szerint. A Tőzsde kifejezetten kizárja, hogy befektetési szolgáltatói vagy árutőzsdei szolgáltatói engedéllyel nem rendelkező szervezet vagy személy a Tőzsdén Tőzsdetagságot szerezzen.

## A Tőzsdetagság nem ruházható át, és a hozzá kapcsolódó jogok gyakorlása ideiglenesen sem engedhető át. A Tőzsdetag jogutóddal történő megszűnése esetén a Tőzsdetag jogutódja Tőzsdetagság szempontjából is jogutódnak minősül, amennyiben megfelel a Tőzsdetagságra vonatkozó követelményeknek. A Tőzsdetag a Tőzsdetagság megszerzésére vonatkozó eljárásnak megfelelően a jogutódlás cégbíróság általi bejegyzését megelőzően köteles igazolni, hogy a jogutód megfelel a Tőzsdetagságra vonatkozó követelményeknek.

### Tőzsdetagságot szerezhet

1. az adott Tőzsdei Termékek - vagy akár egyetlen Tőzsdei Termék - vonatkozásában a tőzsdei kereskedéshez szükséges tevékenységek végzésére megfelelő engedéllyel rendelkező jogalany a Részvény Szekcióban, a Hitelpapír Szekcióban, a Származékos Szekcióban a Határidős Piac és az Opciós Piac tekintetében, illetve az Áru Szekcióban az Azonnali, Határidős és Opciós Árupiac tekintetében;
2. árutőzsdei szolgáltató, az Áru Szekcióban az Azonnali, Határidős és Opciós Árupiac tekintetében;
3. Kereszttag azon Szekciók tekintetében, melyekre az adott kereszttagsági megállapodás hatálya kiterjed.

# A Tőzsdetagság keletkezése, a Tőzsdetagsági szerződés megkötésének feltételei

## Tőzsdetagság a Tőzsde és a Tőzsdetag közötti Tőzsdetagsági szerződés hatálybalépésével keletkezik.

## A Tőzsde a Tőzsdetagságot kérelmezővel a Tőzsdetagsági szerződést az alábbi feltételeknek való megfelelés, illetve a felsorolt dokumentumok megléte esetén kötheti meg:

1. a tőzsdei Szekció(k)hoz való csatlakozási kérelem, pontosan megjelölve a kereskedni kívánt Tőzsdei Termékek, Termékcsoportok nevét,
2. annak 15 napnál nem régebbi hivatalos dokumentummal történő igazolása, hogy a Kérelmező a székhelye szerinti jog alapján megfelelően bejegyzett és működő társaság,
3. megfelelő felügyeleti vagy más hatósági engedély annak igazolására, hogy a kérelmező által az adott Tőzsdei Termékekre folytatandó tőzsdei kereskedésre feljogosító felügyeleti, illetve más hatósági engedéllyel rendelkezik,
4. szükség esetén megfelelő felügyeleti vagy hatósági igazolás arra vonatkozóan, hogy a kérelmező határon átnyúló szolgáltatás nyújtására jogosult,
5. annak igazolása, hogy a Kérelmező tőzsdei ügyleteinek elszámolása biztosított, ebben a körben
   * + 1. Klíringtag Kérelmező esetén a tőzsdei elszámolást végző szervezet igazolása a klíringtagságról, a szükséges számlák megnyitásáról és a kereskedés elszámolásához szükséges valamennyi további feltétel teljesítéséről,
       2. Alklíringtag Kérelmező esetén:
6. az Általános Klíringtag nyilatkozatát arról, hogy Klíringszerződést kötött az Alklíringtaggal és arról, hogy az Alklíringtőzsdetag ügyleteinek teljesítéséért az Általános Klíringtőzsdetag helytáll, valamint
7. a tőzsdei elszámolást végző szervezet nyilatkozatát az Általános Klíringtag klíringtagságáról,
8. Alklíringtag Kérelmező esetén a részére elszámolási szolgáltatást nyújtó Általános Klíringtag a Tőzsdetagsági Szabályok 6.4 pontjában foglaltak szerinti nyilatkozata,
9. legalább egy, az adott Tőzsdei Termék vagy Termékek vonatkozásában - a Tőzsdetagsági Szabályok 8. pontjában foglalt feltételeknek megfelelő - üzletkötő felhatalmazása az adott szekcióban történő kereskedésre,
10. a Tőzsde által kiállított igazolás arról, hogy elvégezte a Tőzsdetagságot kérelmezőnek a jelen Szabályzat Negyedik Könyv 5.15 pontja szerinti előzetes átvilágítását, és megvizsgálta, hogy a kérelmező a kereskedési tevékenység megkezdését követően várhatóan képes lesz megfelelni az abban foglalt előírásoknak,
11. igazolás az adott Szekcióra megállapított éves minimumdíj megfizetéséről,
12. hitelességi és teljességi nyilatkozat arról, hogy a csatolt nyilatkozatok és okiratok tartalma a valóságnak megfelel, és a Kérelmező nem hallgatott el olyan tényt, ami a felvételi kérelem érdemi elbírálásához szükséges,
13. Áru Szekcióban kereskedési jogot kérelmező Tőzsdetag köteles olyan belső eljárásokat kialakítani és szerződéses kapcsolatot fenntartani a megbízóival (ügyfeleivel) és szükség esetén bármely Általános Klíringtaggal vagy a KELER KSZF-fel, melyek a Tpt. 317/A§ és az 5. Könyv 24/A pontja szerinti pozíciókezelési kontrollmechanizmus keretében alkalmazott intézkedések életbe lépése esetén biztosítják, hogy a Tőzsde felszólítását követően

* csökkenti vagy lezárja az intézkedéssel érintett, Áru Szekcióban kereskedhető árú alapú származékos termékekben végrehajtott ügyletek révén fennálló saját nyitott pozícióját, vagy – a Tőzsde felszólításának függvényében - a jelentős vagy domináns pozíciójából fakadó hatások mérséklésének kifejezett szándékával likviditást irányít vissza a piacra a Szabályzat 5. könyv 24/A.1 c) pontja szerint;
* felszólítja és kötelezi megbízóját (ügyfelét) a nyitott pozíciói csökkentésére vagy lezárására, vagy arra, hogy – a Tőzsde felszólításának függvényében - a jelentős vagy domináns pozíciójából fakadó hatások mérséklésének kifejezett szándékával – az adott áru alapú származtatott termékben kötelező érvényű ajánlat fenntartásával – likviditást irányítson vissza a piacra a Szabályzat 5. könyv 24/A.1 c) pontja szerint, és amennyiben ennek megbízója (ügyfele) nem tesz eleget, olyan egyoldalú intézkedéseket tesz, melyek ezt biztosítják

és amely eljárások és szerződéses kapcsolatok meglétéről az Áru Szekcióban kereskedési jogot kérelmező Tőzsdetag köteles a tőzsdetagsági kérelem benyújtásával egyidejűleg nyilatkozni.

1. Származékos vagy Áru Szekcióban kereskedési jogot kérelmező Tőzsdetag köteles olyan szerződéses kapcsolatot kialakítani és fenntartani a megbízóival (ügyfeleivel) és bármely Általános Klíringtaggal vagy a KELER KSZF-el, melyek biztosítják, hogy a Tőzsdetag megbízója (ügyfél) az általa a Tőzsdetag közreműködésével megkötött, illetve a Tőzsdetag a Tőzsdetag által saját számlára megkötött és a központi szerződő fél (KELER KSZF) által elszámolt bármely derivatív tőzsdei ügylet vonatkozásában szerződő féllé válik a szerződés kapcsolat révén közvetlenül vagy közvetetten és a Bizottság (EU) 2017/582/EU felhatalmazáson alapuló rendeletében foglaltak mindenkor teljesülnek; és amely szerződéses kapcsolatok meglétéről a Származékos vagy Áru Szekcióban kereskedési jogot kérelmező Tőzsdetag köteles a tőzsdetagsági kérelem benyújtásával egyidejűleg nyilatkozni.

## Kereszttag kérelmező esetében a tőzsdetagsági szerződést a 6.2 pontban foglaltakon túlmenően a Tőzsde az alábbi feltételeknek való megfelelés, illetve a felsorolt dokumentumok megléte esetén kötheti meg:

1. igazolás arról, hogy a kérelmező a Saját Tőzsde tőzsdetagja vagy ott kereskedési joggal rendelkezik;
2. a kérelmező megfelel a Tőzsde és a Saját Tőzsde között létrejött kereszttagsági megállapodásban rögzített, a Tőzsdetagság megszerzésére vonatkozó egyéb feltételeknek.

## Az az Általános Klíringtag, amely klíringtagsággal nem rendelkező Tőzsdetagnak nyújt elszámolási szolgáltatást, a Tőzsde felé köteles nyilatkozatot tenni arra vonatkozóan, hogy a Tőzsdetagsági Szabályok rá irányadó részeinek betartását vállalja.

## A Tőzsdetagság iránti felvételi kérelemhez a kérelmet és a mellékleteként csatolt nyilatkozatokat papíralapon vagy elektronikus formában cégszerűen vagy meghatalmazott által aláírva, eredeti példányban, míg a kérelem egyéb mellékleteit eredeti vagy másolati példányban kell benyújtani. A dokumentumokat csak magyar vagy angol nyelven vagy ilyen nyelveken hiteles fordításban fogadja el a Tőzsde. A Tőzsde eltekinthet az olyan dokumentumok benyújtásától, amelyek meglétéről hiteles és nyilvános nyilvántartásból meggyőződhet.

## A Tőzsdetag a Tőzsdetagsági szerződés megkötéséhez szükséges feltételeknek a Tőzsdetagsága alatt folyamatosan köteles megfelelni.

# A Tőzsdetagság és kereskedési jog megszerzésére vonatkozó eljárás

## A Tőzsdetagsági szerződés megkötése és a kereskedési jog megadása iránti kérelemhez a 6.2 illetve 6.3 pontokban felsorolt igazoló okmányokat és dokumentumokat kell benyújtani.

## A Tőzsdetagság megszerzéséről, a Tőzsdetagsági szerződés megkötéséről és a kereskedési jog megadásáról a minden feltételnek maradéktalanul megfelelő írásos kérelem alapján a Vezérigazgató 30 (Harminc) napon belül vezérigazgatói határozatban határoz. A Tőzsdetagsági szerződés a vezérigazgatói határozat szerinti időponttól lép hatályba (Tőzsdetagság kezdete).

### A benyújtott Tőzsdetagsági és kereskedési jog iránti kérelem tekintetében a Kereskedési Bizottságot véleményezési jogkör illeti meg, melynek érdekében a Tőzsde köteles értesíteni a Kereskedési Bizottságot valamennyi Tőzsdetag felvételi kérelemről, illetve a Kereskedési Bizottság ilyen irányú kérése esetén köteles a beérkezett kérelem dokumentációt a Kereskedési Bizottság rendelkezésére bocsátani.

## Amennyiben a kérelem nem felel meg a jogszabályok, illetve a Tőzsdei Szabály által megkövetelt feltételeknek, úgy a Vezérigazgató a pótolandó hiányosságok tételes megjelölése mellett 5 (Öt) Tőzsdenapon belül írásban hiánypótlásra hívja fel a kérelmezőt.

## A kérelmezőnek a hiánypótlásra felszólító értesítés kézhezvételét követő 10 (Tíz) Tőzsdenapon belül be kell nyújtania a szükséges dokumentumokat.

## A hiánypótlásra benyújtott dokumentumok beérkezését követően, illetve a fenti határidő lejárta után a Vezérigazgató a Tőzsdetagság megszerzésére vonatkozó eljárást a rendelkezésére álló dokumentumok alapján bírálja el.

## A Tőzsdetagsági szerződés megkötésére irányuló kérelem elbírálására rendelkezésre álló határidő a hiánypótlásnak a kérelmező általi benyújtásától újrakezdődik.

## A Tőzsdetagsági szerződés megkötése iránt előterjesztett kérelem csak akkor utasítható el, ha az nem felel meg a jogszabályokban, illetve Tőzsdei Szabályban meghatározott feltételeknek.

## Az elutasító határozatot a Vezérigazgató részletes indokolással látja el.

## Egy Tőzsdetagsággal rendelkező kérelmező másik Tőzsdei Termékre vagy termékcsoportra, szekcióra vonatkozó kereskedési jog megszerzésére irányuló kérelme esetén a benyújtandó dokumentumok közül a Tőzsdéhez már benyújtott olyan dokumentumokat nem kell ismételten benyújtani, amelyekben foglalt információk az újabb kérelem benyújtásának időpontjában is helytállók és változatlanul valósak. Az ilyen dokumentumok változatlan tartalmáról és valóságáról a Kérelmező köteles nyilatkozni a Tőzsde felé.

## Egy Tőzsdetagsággal rendelkező kérelmező másik Tőzsdei Termékre vagy termékcsoportra, szekcióra vonatkozó kereskedési jog megszerzésére irányuló kérelme esetén a kereskedési jog megadásáról a minden feltételnek maradéktalanul megfelelő írásos kérelem alapján a Vezérigazgató 5 (öt) Tőzsdenapon belül vezérigazgatói határozatban határoz.

# Üzletkötők nyilvántartásba vétele, felfüggesztése, törlése

### A Tőzsde a Tőzsdetag írásos kérelmére a Tőzsdetagsági Szabályokban foglalt feltételeknek megfelelő üzletkötőt a nyilvántartásba vételhez szükséges valamennyi dokumentum Tőzsdére történő beérkezését követő 2 (Kettő) Tőzsdenapon belül nyilvántartásba veszi az Üzletkötői Listán és részére a Kereskedési Rendszerhez hozzáférést biztosít. Az Üzletkötői Lista tartalmazza az üzletkötő, és az őt alkalmazó Tőzsdetag nevét.

### Az üzletkötőkre vonatkozó előírások

A Tőzsdetag üzletkötőjének bejegyzéséhez az alábbi feltételeknek kell megfelelni, illetve a következő dokumentumokat kell benyújtani:

### az üzletkötő személyi adatokat (név, születési hely, idő, lakcím, anyja neve) is tartalmazó teljes bizonyító erejű magánokiratba foglalt nyilatkozata arról, hogy

### 18. életévét betöltötte,

### büntetlen előéletű,

### legalább középiskolai végzettséggel rendelkezik,

### nem áll üzletkötői tevékenységtől való eltiltás hatálya alatt,

### az elmúlt 3 (Három) évben nem volt olyan felszámolási vagy csődeljárás alá vont cég vezető tisztségviselője, vezető állású személye, befektetési vagy árutőzsdei szolgáltatási tevékenység irányításával megbízott vezetője vagy üzletkötője, ahol a felszámolásért vagy a csődért való polgári jogi, munkajogi, büntetőjogi felelősségét megállapították,

### az adott Szekcióban, illetve piacon a kereskedés folytatásához szükséges, az 1. sz. mellékletben meghatározott vizsgákkal rendelkezik, valamint rendelkeznie kell a Tőzsde által előírt Kereskedési Rendszer Vizsgával,

### Ha az érintett személy az Európai Unió területén található bármely tőzsdén a kérelem benyújtásakor bejegyzett üzletkötő, vagy a kérelem benyújtását megelőzően bejegyzett üzletkötő volt, akkor a fent meghatározott szakmai vizsga benyújtása helyett az üzletkötői nyilvántartásba történt tőzsdei bejegyzést megerősítő nyilatkozatot kell a kérelemhez csatolni.

* Ha az érintett személy nem bejegyzett üzletkötő egyetlen, az Európai Unió területén található tőzsdén sem, arról is nyilatkoznia kell, hogy az Európai Unió területén található bármely Tőzsde az adott képesítést az adott piaci üzletkötői státuszhoz elfogadja.

### a Tőzsdetag részéről nyilatkozat arról, hogy az üzletkötő munkaviszony keretében a főállású alkalmazottja, vagy egyéb tartós megbízási jogviszonyban lévő megbízottja, valamint meghatalmazás, amelynek értelmében az üzletkötő az adott Szekció kereskedésében a Tőzsdetag nevében tőzsdei ügyletet köthet (tőzsdetag képviselete).

### Az üzletkötő nyilvántartásba vételi kérelemhez a kérelmet és a mellékleteként csatolt nyilatkozatokat papíralapon vagy elektronikus formában cégszerűen vagy meghatalmazott által aláírva, eredeti példányban, míg a kérelem egyéb mellékleteit eredeti vagy másolati példányban kell benyújtani. A dokumentumokat csak magyar vagy angol nyelven vagy ilyen nyelveken hiteles fordításban fogadja el a Tőzsde. A Tőzsde eltekinthet az olyan dokumentumok benyújtásától, amelyek meglétéről hiteles és nyilvános nyilvántartásból meggyőződhet.

### Amennyiben az üzletkötő egy olyan másik tőzsdén már bejegyezett üzletkötő, ahol a Tőzsdével azonos kereskedési rendszeren zajlik a kereskedés, a kereskedési rendszer ismeretéből tett 8.1.1 a) pontban meghatározott Kereskedési Rendszer Vizsgától a Tőzsde eltekint.

### Az üzletkötők részére a Tőzsde a Tőzsdei Kereskedési Rendszerekben további jogosultságokat a Tőzsdetag írásos kérelmének beérkezését követő 2 (Kettő) Tőzsdenapon belül biztosít.

### A Tőzsdetag üzletkötőként több Alkalmazottjának az Üzletkötői Listára történő felvételét is kérheti,de egy üzletkötő csak egy Tőzsdetag üzletkötőjeként kerülhet nyilvántartásba vételre.

### A Tőzsdetag azonosítása a Tőzsde Kereskedési Rendszereiben – eltérő szabályzati rendelkezés hiányában – a Tőzsdetag üzletkötőjének felhasználói nevével történik. A biztonsági követelmények garantálása céljából a Tőzsde Kereskedési Rendszereibe történő bejelentkezés a felhasználó névvel és jelszóval együttesen használt egyéb biztonsági azonosítók ( pl. tanúsítványok, biztonsági tokenek) használatához kötött, melyek kiadását a Tőzsde végzi. Egy felhasználó több felhasználó névvel és jelszóval is rendelkezhet.

### A Tőzsde Kereskedési Rendszereihez történő hozzáféréshez szükséges felhasználói  név, jelszó és a hozzá kapcsolódó egyéb biztonsági azonosító (pl. tanúsítványok, biztonsági tokenek) a Tőzsdetag erre vonatkozó meghatalmazásával rendelkező személy részére  személyesen, vagy jelszóval titkosított fájlban történő megküldés útján kerülnek kiadásra.

### A Tőzsde Kereskedési Rendszereihez hozzáférést biztosító felhasználónevek és biztonsági azonosítók kezeléséből, illetve azok jogosulatlan felhasználásából eredő valamennyi következményért, továbbá a megkötött ügyletekért, az ajánlatok és ellenajánlatok szabályszerűségéért a mind a Tőzsdetag, illetve mind az üzletkötő felelősséggel tartozik.

### Tőzsdei ajánlatot, Ellenajánlatot az üzletkötő kizárólag abban a Szekcióban, illetve piacon tehet, amelyre vonatkozóan - figyelemmel a Tőzsdetagsági Szabályokban  előírtakra – jogosultsággal rendelkezik.

### A tőzsdei üzletkötő a tőzsdei ügyletek során a jogokat és kötelezettségeket kizárólag azon Tőzsdetag nevében gyakorolhatja, amely Tőzsdetag írásban meghatalmazta a nevében történő ügyletkötésre*.*

### Az üzletkötőnek az üzletkötői tevékenységtől történő eltiltása esetén az érintett üzletkötőt az üzletkötői tevékenység eltiltásáról rendelkező határozat hatályba lépése napjától a Tőzsde törli az Üzletkötői Listáról. Az eltiltás tényéről az üzletkötő köteles a Tőzsdét haladéktalanul értesíteni. Az üzletkötői tevékenységtől eltiltott személy Üzletkötői Listára történő újbóli felvételét az eltiltás időtartamának leteltét követően a Tőzsdetag kezdeményezheti a Tőzsdetagsági Szabályok szerint.

### Tőzsdei Szabály a Tőzsdetag vezető tisztségviselőjére, az értékpapír-forgalmazási tevékenység irányításával megbízott szakemberére és az üzletkötőre vonatkozó további szabályokat állapíthat meg.

### A Tőzsde a Tőzsdetag írásos kérelmére, a Tőzsde Kereskedési Rendszereiben megtalálható adatoknak kizárólag a Tőzsdetag saját, üzletszerű, szervezeten belüli tevékenységéhez történő felhasználására a kérelem beérkezését követő 2 (Kettő) tőzsdenapon belül Tőzsdetagonként 1 (Egy) darab ún. segédüzletkötői jogosultságot biztosít. A Tőzsde Kereskedési Rendszereihez segédüzletkötői jogosultsággal történő hozzáférést biztosító 1 darab jelszót a Tőzsde a Tőzsdetag erre vonatkozó felhatalmazásával rendelkező személynek adja ki. A segédüzletkötői jogosultság alapján a Tőzsdetag tőzsdei kereskedésre nem, csupán a kereskedési adatok figyelemmel kísérésére jogosult, és különösen nem jogosult a Kereskedő Kereskedési Rendszerében megjelenő, a tőzsdei kereskedésre vonatkozó bármilyen információt semmilyen formában - sem ingyenesen, sem ellenszolgáltatás fejében – más jogi vagy természetes személlyel vagy egyéb szervezettel megismertetni, vagy azt részükre bármilyen formában elérhetővé tenni.

### A Tőzsdetag írásos kérelme alapján – az általa kért időponttól vagy ennek hiányában a kérelem Tőzsde általi kézhezvételét követően 1 tőzsdenapon belül – a Tőzsde felfüggeszti az üzletkötő a Tőzsdetagsági Szabályokban foglalt jogosultságait legfeljebb 10 tőzsdenapig.

### A Tőzsdetag a felfüggesztés időtartama alatt bármikor kérheti írásban a felfüggesztés megszüntetését

### A Tőzsdetag felfüggesztés megszüntetésére vonatkozó kérelmének hiányában a Tőzsde a felfüggesztés maximális időtartamának letelte után következő tőzsdenapon törli az Üzletkötőt az üzletkötői listáról.

### A Tőzsdetag írásos kérelme alapján – az általa kért időponttól vagy ennek hiányában a kérelem Tőzsde általi kézhezvételét követően 1 tőzsdenapon belül – a Tőzsde törli az Üzletkötőt az üzletkötői listáról.

# A kereskedési jog felfüggesztése, megszüntetése

## A Tőzsde az alábbi esetekben függeszti fel a Tőzsdetag kereskedési jogát:

1. a Tőzsdetag saját kérelmére a Tőzsdetag tekintetében;
2. ha a Tőzsdetag kereskedési jogának gyakorlásához szükséges valamely feltétel hiányzik az adott Tőzsdetag tekintetében;
3. a Tőzsde által az adott Tőzsdetaggal szemben gyakorolt szankció alkalmazása keretében.

## A XETRA kereskedési rendszerben a Klíringtagsággal nem rendelkező Tőzsdetag kereskedési jogának felfüggesztésére a számára elszámolást végző Általános Klíringtag a kereskedési rendszerben közvetlenül is jogosult. Ebben az esetben a Tőzsde a felfüggesztésről határozatot nem hoz. Az ilyen felfüggesztés hatálya és jogkövetkezményei azonosak a Tőzsde által alkalmazott felfüggesztéssel. Az Általános Klíringtag az általa elszámolt Alklíringtag kereskedési jogának felfüggesztéséről és a kereskedési jog visszaállításáról haladéktalanul köteles a Tőzsdét tájékoztatni.

## A Tőzsde a kereskedési jogot Szekciónként, piaconként, Ügyletkörönként, Tőzsdei Termékek egy csoportjaként vagy Tőzsdei Termékenként is felfüggesztheti, akár kereskedési időn belül is, míg az Általános Klíringtag csak valamennyi a XETRA rendszerben kereskedett Tőzsdei Termékre vonatkozóan függesztheti fel az a Alklíringtagja kereskedési jogát.

## Amennyiben a kereskedési jog felfüggesztésének oka megszűnik, úgy a kereskedési jog felfüggesztését a felfüggesztést végrehajtónak haladéktalanul meg kell szüntetni.

## A kereskedési jog Tőzsde általi felfüggesztését és a Tőzsde általi felfüggesztés megszűnését a Vezérigazgató, illetve másodfokú eljárás esetén az Igazgatóság nyilvános határozatban állapítja meg.

## A felfüggesztés és a felfüggesztés megszüntetésének időpontját a felfüggesztésre vonatkozó határozatban úgy kell megállapítani, hogy az ne veszélyeztesse a tőzsdei kereskedés és az elszámolás biztonságát, továbbá – az előző szempont szem előtt tartása mellett – feleljen meg a felek felismerhető érdekeinek.

## A kereskedési jog egyidejűleg több jogcímen is felfüggeszthető. Amennyiben a kereskedési jog felfüggesztését több jogcímen is el kell rendelni, vagy meg kell állapítani, úgy jogcímenként kell külön határozatot hozni, és jogcímenként külön határozattal kell rendelkezni a kereskedési jog visszaállításáról is.

## A kereskedési jog felfüggesztésének időtartama alatt a Tőzsdetag díjfizetési kötelezettsége fennáll.

## Kereskedési jog felfüggesztése alatt a Tőzsdetagot a Tőzsdetag általános jogai és kötelezettségei az alábbi eltérésekkel illetik meg:

1. a felfüggesztés hatálya alatt kereskedési jogát a felfüggesztéssel érintett Tőzsdei Termék(ek) tekintetében nem gyakorolhatja, ajánlatot nem tehet, ügyletet nem köthet, de a kereskedést figyelemmel kísérheti;
2. a felfüggesztéssel érintett Tőzsdei Termék(ek) tekintetében az ajánlatai törlésre kerülnek;
3. köteles haladéktalanul mindent megtenni annak érdekében, hogy a megbízókat érdeksérelem ne érje;
4. köteles teljesíteni az általa, a kereskedési jogának felfüggesztés előtt szabályszerűen megkötött ügyleteket;
5. köteles eleget tenni kereskedési jogából eredően a kereskedési jogának fennállása alatt korábban keletkezett kötelezettségeinek.

## Kereskedési jog felfüggesztése a Tőzsdetag kérelme esetén

### A Tőzsdetag az indok megjelölése nélkül írásban kérheti a kereskedési jogának felfüggesztését.

### A Tőzsdetag kereskedési jogának felfüggesztését a Tőzsdetag kérésére a Vezérigazgató abban az esetben szünteti meg, ha a Tőzsdetag a kereskedési jog gyakorlásához szükséges valamennyi feltételt teljesíti.

## Kereskedési jog felfüggesztése valamely feltétel teljesítésének hiánya esetén

### A Tőzsdetag kereskedési jogát a Tőzsdetagsághoz, illetve a kereskedési jog gyakorlásához szükséges valamely feltétel hiánya esetén - az adott Szekció(k) tekintetében - felfüggeszti a Tőzsde.

### A Tőzsdetag kereskedési jogát – az adott Szekció(k) vagy piac(ok), vagy Ügyletkör(ök) vagy Tőzsdei Termék(ek) tekintetében - a Tőzsde felfüggeszti az alábbi esetekben:

1. amennyiben a Tőzsdetag határidőre nem tesz eleget a KELER Szabályokban meghatározott fedezetképzési kötelezettségének, kivéve azon piacok tekintetében, ahol csak zárás funkció alkalmazásával is lehet a kereskedési jogot korlátozni.
2. amennyiben a Tőzsdetag a Tőzsde felé fennálló díjfizetési kötelezettségének az írásos felszólítást követő 3 (Három) munkanapon belül nem tesz eleget.

### Az alklíringtagsággal rendelkező Tőzsdetag kereskedési joga a 9.10.2 pontban meghatározott eseteken kívül felfüggesztésre kerül:

1. amennyiben a számára elszámolást végző Általános klíringtag határidőre nem tesz eleget a KELER Szabályokban meghatározott fedezetképzési kötelezettségének kivéve azon piacokat, ahol csak zárás funkció alkalmazásával is lehet a kereskedési jogot korlátozni
2. amennyiben az elszámolást végző Általános klíringtag írásban kéri a Tőzsdétől, hogy az általa elszámolt Alklíringtag kereskedési jogát függessze fel kivéve azon piacokat, ahol csak zárás funkció alkalmazásával is lehet a kereskedési jogot korlátozni;
3. amennyiben az elszámolást végző Általános klíringtag írásban értesíti a Tőzsdét, hogy az általa elszámolt Alklíringtaggal kötött elszámolási-szerződése megszűnt.

### A Tőzsde nem vállal felelősséget a feleknek a Klíringszerződésen alapuló jogvitájából eredő vagyoni következményekért, továbbá nem vizsgálja, hogy az Alklíringtag kereskedési jogának az Általános Klíringtag általi felfüggesztése vagy az Általános Klíringtag kérelmére a Tőzsde általi felfüggesztésére illetve az alklíringtagság törlésére vonatkozó egyoldalú kérelem megfelelt-e a Klíringszerződés feltételeinek. A Klíringtagsággal nem rendelkező Tőzsdetag kereskedési jogának a számára elszámolást végző Általános klíringtag általi felfüggesztéséért minden felelősséget kizárólag az Általános Klíringtag visel.

### Az Alklíringtag által, a felfüggesztése előtt szabályzatszerűen megkötött ügyleteket a részére elszámolást végző Általános klíringtag köteles teljesíteni.

## Tőzsdei Szabály a kereskedési jog további korlátozását is előírhatja.

## Kereskedési jog megszüntetése a Tőzsdetag kérelme esetén

### A Tőzsdetag az indok megjelölése nélkül írásban kérheti a kereskedési jogának megszüntetését.

### A Tőzsde a Tőzsdetag által küldött, a Kereskedési jog megszüntetéséről szóló kérelme alapján a kérelemben megjelölt időponttól Vezérigazgatói határozattal megszünteti a Tőzsdetag kereskedési jogát az adott Szekcióban. A Tőzsdetagnak a Kereskedési jog megszüntetésére vonatkozó kérelmében megjelölt időpont nem eshet a kérelem benyújtását követő 5 (öt) Tőzsdenap valamelyikére.

# A Tőzsdetagság megszűnése

## A Tőzsdetagság a Tőzsdetagsági szerződés megszűnésével szűnik meg. A Tőzsdetagság megszűnésével a Tőzsdetag kereskedési joga is megszűnik.

## A Tőzsdetagsági jogviszony megszűnik:

1. a Tőzsdetag felmondása esetén;
2. a Tőzsdetag megszűnésével;
3. a Tőzsdetag befektetési vagy árutőzsdei szolgáltatási tevékenységre vonatkozó engedélyének visszavonásával;
4. ha a Tőzsdetag kereskedési joga valamennyi Szekcióban megszűnik;
5. a Tőzsdetag kizárásával;
6. a Szekció 3. pontban foglaltak szerinti, Tőzsde általi megszüntetésével, ha a Tőzsdetag ezt követően nem rendelkezik bármely más Szekcióban kereskedési joggal.

## Kereszttag Tőzsdetagsági jogviszonya a fenti eseteken kívül akkor is megszűnik, ha a Tőzsde és a Saját Tőzsde közötti kereszttagsági megállapodás megszűnik.

## A Tőzsdetagsági jogviszony megszűnése előtt keletkezett kötelezettségeket a Tőzsdetag a Tőzsdetagságának megszűnésétől függetlenül köteles teljesíteni.

## A Tőzsdetagsági jogviszony megszűnése esetén a Tőzsdetagot a Tőzsdétől díj, vagy egyéb visszatérítés nem illeti meg.

# A Tőzsde által alkalmazható szankciók

## A Tőzsdei Szabályban meghatározott kötelezettségek nem teljesítése, tartalmában hiányos vagy késedelmes teljesítése esetén a Vezérigazgató jogosult a Tőzsdetaggal szemben határozatba foglalt szankciót alkalmazni, melyet indokolni köteles.

## A Tőzsdetagsági Szabályok megsértése esetén - szükség esetén az érintett Tőzsdetag képviselőjének meghallgatását követően - az alábbi szankciók alkalmazására kerülhet sor:

1. figyelmeztetés,
2. pénzbírság,
3. kereskedési jog felfüggesztése,
4. kizárás.

## A szankciók alkalmazásánál a szankció nemének, illetve mértékének meghatározása során figyelembe kell venni különösen a kötelezettségszegés súlyát (pl.: a kötelezettségszegéssel más Tőzsdetagoknak okozott hátrány nagyságát, a kötelezettségszegés bekövetkezésének okát, stb.), az adott Tőzsdetagnál a kötelezettségszegések gyakoriságát, a Tőzsdének, illetve a Tőzsdetagságnak okozott erkölcsi kárt, továbbá amennyiben a kötelezettségszegés az elszámolás szabályainak megszegését jelenti, úgy az összeg nagyságát, a késedelem fennállásának időtartamát.

## Az üzletkötővel szemben a Tőzsdei Szabály megsértése esetén az alábbi szankciók alkalmazására kerülhet sor:

1. figyelmeztetés;
2. a tőzsdei üzletkötői tevékenységtől való eltiltás.

## Az egyes szankciók

### Figyelmeztetés

#### A Tőzsdei Szabály kisebb súlyú megsértése esetén figyelmeztetés szankció alkalmazható, amelynek tartalmaznia kell a súlyosabb szankciók jövőbeni alkalmazhatóságára vonatkozó figyelmeztetést.

#### A Vezérigazgató a Tőzsdetagot, illetve az üzletkötőt figyelmeztetésben részesíti, ha valamely Tőzsdei Szabályt kisebb súllyal szeg meg.

#### A Tőzsde a figyelmeztetés tényét a vonatkozó határozattal nyilvánosságra hozza.

### Pénzbírság

#### A Vezérigazgató a Tőzsdetagot pénzbírsággal sújtja, ha valamely Tőzsdei Szabályt súlyosabban szeg meg, vagy a figyelmeztetést követően ismételten sem tesz eleget valamely Tőzsdei Szabályban foglalt kötelezettségének.

#### A bírság mértéke 100.000,- (Egyszázezer) Ft-tól 2.000.000,- (Kétmillió) Ft-ig terjedhet.

#### A pénzbírságot a Tőzsde számlájára kell befizetni, a bírságoló határozat jogerőre emelkedésétől számított 8 (Nyolc) napon belül. Késedelmes fizetés esetén a Tőzsdetag a késedelembe esés napjától számított, a Ptk. rendelkezései szerinti késedelmi kamatot köteles megfizetni.

#### A Tőzsde a pénzbírság tényét a fizetési felszólításra vonatkozó határozattal nyilvánosságra hozza.

### Tőzsdei kereskedési jog felfüggesztése

### A Vezérigazgató felfüggeszti a Tőzsdetag kereskedési jogát, ha:

#### a Tőzsdetag a Szekció kereskedésében való további részvétele a kereskedés biztonságát súlyosan veszélyeztet(het)i,

1. tőzsdei kereskedési jogának fenntartása a Tőzsdetagsági Szabályok megsértésének jellege miatt nem engedhető meg,
2. a Tőzsde az ellenőrzés során bármikor megállapítja, hogy a Tőzsdetag olyan súlyosan szegi meg a Tőzsdei Szabályt, hogy enyhébb büntetés kiszabása nem elegendő,
3. ha a kiszabott pénzbírságot a fizetési felszólításban megadott határideig nem fizeti meg.

#### A Tőzsde a kereskedési jog felfüggesztésnek tényét és annak megszüntetését a vonatkozó határozattal nyilvánosságra hozza.

### A Tőzsdetag kizárása

#### Súlyos vagy ismételt szabályzat- és kötelezettségszegés esetén a Vezérigazgató jogosult a Tőzsdetagsági szerződés megszüntetésével a Tőzsdetagot kizárni a Tőzsde Tőzsdetagjainak sorából.

### Amennyiben a Tőzsdetag a Kereskedési Kódexben megállapított, a Fix Ügyletekre vonatkozó ajánlatokra meghatározott minimális mennyiségi, illetve árkorlátot megszegi, a Vezérigazgató:

### első alkalommal történő szabályzatszegés esetén figyelmeztetés szankcióval,

### második alkalommal történő szabályzatszegés esetén 200.000,- Ft pénzbírsággal sújtja,

### minden további ismétlődés esetén a kiszabott pénzbírság összege az előzőhöz képest 200.000,- Ft-tal növekszik.

### A pénzbírság mértékének megállapításakor csak az adott szabályzatszegést megelőző 24 hónapon belül történt és jelen pontban meghatározott szabályzatszegést kell figyelembe venni.

### A jelen pontban meghatározott pénzbírságon túlmenően a Tőzsdetag köteles megtéríteni a Fix-ügyletekre vonatkozó feltételek megszegésével összefüggésben a Tőzsdét ért igazolt károkat is, különösen a Tőzsdével szemben jogerős határozat alapján kiszabott és a Tőzsde által kifizetett felügyeleti bírságot.

### Az üzletkötői tevékenységtől való eltiltás

#### A Vezérigazgató a Tőzsdei Szabály súlyos vagy ismételt megszegése esetén eltilthatja az üzletkötőt az üzletkötői tevékenységtől.

#### Az eltiltó rendelkezés hatályba lépésétől kezdődően az eltiltás tartama alatt az elmarasztalt személy üzletkötőként nem vehet részt befektetési vagy árutőzsdei szolgáltatási tevékenység körébe tartozó tőzsdei ügylet megkötésében.

#### Az üzletkötői tevékenységtől való eltiltás mértékét hónapokban, illetve években kell megállapítani, annak legkisebb mértéke hat hónap, leghosszabb időtartama három év.

# Jogorvoslat

## A Tőzsdetag kizárólag az őt közvetlenül érintő alábbi kérdésekben meghozott tőzsdei határozatok ellen élhet fellebbezéssel:

1. Tőzsdetagság illetve kereskedési jog megadását elutasító határozat;
2. üzletkötői bejegyzési vagy -törlési kérelmet elutasító határozat;
3. kereskedési jog felfüggesztéséről, illetve - a Kereskedési Kódexben meghatározott módon - csak zárás funkció alkalmazásáról rendelkező határozat;
4. kereskedési jog felfüggesztésének megszüntetését elutasító határozat;
5. Tőzsdetagsági szerződést megszüntető (kizáró) határozat;
6. üzletkötőnek az üzletkötői tevékenységtől való eltiltásával kapcsolatos határozat;
7. szankcionáló határozat.

## Az üzletkötő kizárólag az őt szankcionáló határozat ellen élhet fellebbezéssel.

## A Vezérigazgató egyedi döntései ellen az Igazgatósághoz jogosult fellebbezni az a személy, akire vonatkozóan a döntés, rendelkezést tartalmaz. Az Igazgatóság, mint másodfokú szerv jogosult felülvizsgálni a Vezérigazgató döntését. Az Igazgatóság döntése ellen a Tőzsde szervezetén belül nincs további jogorvoslatra lehetőség.

## Azon határozatokat, amelyek ellen fellebbezésnek van helye, indokolni kell, és írásba kell foglalni. A határozatot a Tőzsdei Szabály szerint nyilvánosságra kell hozni és a fellebbezésre jogosult részére kézbesíteni kell oly módon, hogy az átvétel napja pontosan megállapítható legyen. A határozatot az egyéb érintetteknek is kézbesíteni kell.

## A határozat ellen a fellebbezésre jogosult a határozat kézhezvételétől számított 15 (Tizenöt) Tőzsdenapon belül élhet fellebbezéssel az Igazgatósághoz címzett és a Vezérigazgatóhoz benyújtott fellebbezési kérelemben.

## A fellebbezési határidő jogvesztő, elmulasztása esetén igazolási kérelemnek nincs helye, és a fellebbezés érdemben nem tárgyalható. Az elkésett fellebbezést a Vezérigazgató elutasítja.

## A megfellebbezett határozatot az Igazgatóság, a soron következő ülésén köteles felülvizsgálni.

## A Vezérigazgató által hozott vezérigazgatói határozat felülvizsgálatához az Igazgatóság ülésén jelenlévő tagok egyszerű többséggel hozott határozata szükséges.

## Az elsőfokú határozat a fellebbezési határidő eredménytelen elteltével, a másodfokú határozat közlésével emelkedik jogerőre.

## Az első fokon meghozott pénzbírságot kiszabó határozat kivételével, valamennyi határozat azonnal végrehajtható, a fellebbezésnek a határozat végrehajtására nincs halasztó hatálya.

## A pénzbírságot kiszabó jogerős határozat végrehajtható.

3. fejezet

# A Tőzsdetag JOGAI ÉS KÖTELEZETTSÉGEI

## A Tőzsdetag jogai és kötelezettségei

## A Tőzsdetag jogai:

1. a Tőzsdei Szabály adta kereteken belül részvétel a Szekció(k) képviseletét ellátó személy megválasztásában;
2. a Tőzsdei Szabály adta kereteken belül részvétel a Szekció(k) kereskedésében (kereskedési jog);
3. a tőzsdei kereskedéshez szükséges technikai eszközök használata;
4. a Tőzsdei Szabály szerint jogorvoslati jog.

## Az az Általános Klíringtag, amely klíringtagsággal nem rendelkező tőzsdetagnak nyújt elszámolási szolgáltatást, jogosult az Alklíringtagjának kereskedését a XETRA-rendszerben felfüggeszteni.

## A Tőzsdetag általános kötelezettségei:

1. köteles a vonatkozó jogszabályokban, a Tőzsdei Szabályban, valamint – amennyiben a Tőzsdetag Klíringtőzsdetag is egyben - a KELER Szabályokban foglaltaknak folyamatosan eleget tenni, továbbá a Tőzsdetagsági Szabályokban meghatározott és az alábbi pontokban részletezett előírásoknak megfelelni, és azok betartatásáról Alkalmazottai körében is gondoskodni;
2. mindenkor köteles a befektetési vagy árutőzsdei szolgáltatási tevékenységet a tőle elvárható fokozott gondossággal ellátni, és a tevékenységére jellemző bizalmi viszonynak megfelelően - mind az ügyfelei, mind pedig más Tőzsdetagok és a Tőzsde szervei tekintetében - szigorú etikai követelmények szerint eljárni;
3. köteles a Tőzsdetagsága fennállása alatt olyan gazdálkodást folytatni, hogy fizetési kötelezettségének teljesítését folyamatosan megőrizze;
4. amennyiben a Tőzsdetag Klíringtőzsdetag is egyben, köteles a KELER Szabályok szerinti elszámolási és beszállítási kötelezettségének határidőre eleget tenni;
5. a Tőzsdetag mindenkor köteles a megbízásokat a tőle elvárható fokozott gondossággal ellátni;
6. a Tőzsdetag köteles a tőzsdei díjakat folyamatosan fizetni.

## A Tőzsdetag a kötelezettségeit a Tőzsdetagsági viszony fennállása alatt folyamatosan köteles teljesíteni, illetve a Tőzsdetagsági feltételeknek a Tőzsdetagsági viszony fennállása alatt mindvégig eleget kell tennie.

## A Tőzsdetag üzletszabályzata nyilvános, azt bárki által hozzáférhetővé kell tennie. A Tőzsdetag az üzletszabályzatában foglaltak maradéktalan érvényesüléséről és betartásáról köteles gondoskodni.

## Minden Tőzsdetag olyan belső szabályzatokat és szerződéseket köteles alkalmazni, hogy azok révén biztosított legyen a Tőzsdei Szabály és a KELER Szabályok érvényesülése, és amelyek megfelelnek a vonatkozó jogszabályok előírásainak.

# 

# A Tőzsdetagok ellenőrzésének rendje

## A Tőzsde jogosult a Tőzsdetagoknál helyszíni és adatbekéréses vizsgálatot végezni, amely során ellenőrzi a Tőzsdei Szabályban foglaltak érvényesülését.

## A Tőzsde a helyszíni vizsgálatot a Felügyelettel és az elszámolást végző szervezettel közösen is végezheti.

## A Vezérigazgató jogosult a Tőzsdetagoknál végzett felügyeleti vizsgálatról készült jelentést írásban az érintett Tőzsdetagtól bekérni. A Vezérigazgató írásbeli kérelmére a Tőzsdetag köteles a jelentést a Tőzsde részére megküldeni.

## A helyszíni vizsgálatot a Tőzsdetagoknál a Vezérigazgató által kijelölt és megbízólevéllel ellátott személyek végezhetnek.

## A Vezérigazgató vizsgálatot rendelhet el, ha a Tőzsdetag működésének átláthatósága a Tőzsde szempontjából nem biztosított, illetve a Tőzsdetag üzleti magatartása valószínűsíti a fizetőképesség megrendülését, továbbá minden olyan esetben, amikor a Vezérigazgató részére rendelkezésre álló információk alapján vizsgálat elrendelése indokolt.

## A Tőzsde a vizsgálat elrendelésének függvényében kiemelten ellenőrzi a Tőzsdei Szabály és a jogszabályok azon előírásainak az érvényesülését:

## amelyek tiltják a bennfentes kereskedelmet vagy a piacbefolyásolást,

## meghatározzák a Tőzsdetag kockázatkezelését, az ügyfelekkel kapcsolatos szerződéskötések és azok teljesítésének szabályait, az ügyfelek vagyonának kezelését, illetve a számviteli- és nyilvántartási rendszerét.

## A Vezérigazgató által elrendelt vizsgálat során a Tőzsdetag köteles a Tőzsde által írásban, illetve a helyszíni vizsgálat során szóban kért adatokat, dokumentumokat a kért tartalommal és a megadott határidőre, a Tőzsde rendelkezésére bocsátani. A Tőzsde köteles az ily módon birtokába került információkat fokozott titokvédelmi előírások betartása mellett kezelni.

## A Tőzsde a helyszíni vizsgálatokról köteles – az ellenőrzött Tőzsdetag záradékát is tartalmazó - jelentést készíteni. A Vezérigazgató az adatbekéréses, vagy a helyszíni vizsgálatról készült jelentést a Felügyelet és az elszámolást végző szervezet részére átadhatja. A Tőzsde az adatbekéréses, vagy a helyszíni vizsgálat során birtokába került információkat és a helyszíni vizsgálatról készített jelentést – az elszámolást végző szervezet., illetve arra jogosult hatóság kivételével – harmadik személy részére nem adhatja ki.

# A Tőzsdetag adat- és információszolgáltatási kötelezettségei

## Információszolgáltatási kötelezettség

### A Tőzsdetag köteles az alábbiakban meghatározott információkat a megjelölt határidőkön belül a Tőzsde részére megküldeni:

1. az éves beszámolót a könyvvizsgálói jelentés teljes szövegével együtt,

(határidő: az üzleti év mérlegforduló napjától számított 150 (Százötven) napon belül illetve külföldi székhelyű Tőzsdetag esetében a helyi jog szerint a beszámoló elkészítésére megállapított határidőt követő 15 napon belül)

1. konszolidált éves beszámolót

(határidő: az üzleti év mérlegforduló napjától számított 180 (Száznyolcvan) napon belül illetve külföldi székhelyű Tőzsdetag esetében a helyi jog szerint a beszámoló elkészítésére megállapított határidőt követő 15 napon belül)

1. havi forgalmi jelentést külön vezérigazgatói határozatban meghatározott adattartalommal és határidőre,
2. a Tőzsdetagsági Szabályok 2. sz. mellékletében foglalt információkat az ott feltüntetett határidőre és tartalommal,
3. az Áru Szekcióban kereskedési joggal rendelkező Tőzsdetag naponta köteles bejelenteni a saját maga, valamint ügyfelei által és azok ügyfelei által – a végső ügyfél eléréséig – az Áru Szekcióban kereskedhető árú alapú származékos termékekben végrehajtott ügyletek révén tartott nyitott pozíciók adatait, külön vezérigazgatói határozatban meghatározott adattartalommal, formátumban és időpontig, a Tpt. 317/B § előírásainak történő megfelelés érdekében,
4. az Áru Szekcióban kereskedési joggal rendelkező Tőzsdetag köteles hozzáférést biztosítani a Tőzsdetagnál vagy ügyfeleinél keletkező mindazon információkhoz – így többek között minden dokumentumhoz is –, amelyek a vállalt pozíció vagy kitettség nagyságára és rendeltetésére vonatkoznak, továbbá a tényleges tulajdonosokra, bármely együttes fellépéssel kapcsolatos megegyezésre, valamint az alapul szolgáló eszközök piacán meglévő bármely kapcsolódó eszközre vagy kötelezettségre vonatkozó információkhoz,
5. a fentieken túlmenően a Vezérigazgató írásos felhívására, az abban foglalt tartalommal és határidőben a Vezérigazgató által kért adatokat és információkat.

## A Tőzsdetag a Tőzsdetagsággal kapcsolatos változásokról a Tőzsdetagsági Szabályok 2. sz. mellékletében meghatározott időn belül köteles a Tőzsdét írásban értesíteni. Az értesítés valós és a Tőzsdetagsági Szabályokban meghatározottak szerinti tartalmi megfeleléséért a bejelentő felelősséggel tartozik.

#### A Tőzsdetag köteles a 15.1.1 a) pontból a mérleget és az eredmény-kimutatást a 15.1.1 a) pont szerinti határidővel elküldeni a Tőzsdének, valamint a Közzétételi Szabályok rendelkezései szerint közzétenni.

#### Ha a Tőzsdetag egyben tőzsdei Kibocsátó is, akkor a mindenkor hatályos tőzsdei Bevezetési és Forgalombantartási Szabályok bejelentési határidejére vonatkozó előírások szerint kell eljárni.

## Az adatok és információk feldolgozása és kezelése

### A Tőzsde a Tőzsdetag által szolgáltatott adatokat feldolgozza és azokról Tőzsdetagonként és összevontan folyamatos nyilvántartást vezet.

### A Tőzsde a birtokában lévő – valamennyi jogszabály rendelkezése alapján értékpapír-, üzleti- vagy banktitoknak nem minősülő adatokat – nyilvánosan kezelheti.

## Egyéb előírások

### A Tőzsdetagsági Szabályokban előírt adat- és információszolgáltatási kötelezettség elmulasztásából, továbbá valótlan adatok bejelentéséből adódó valamennyi következményért a mulasztó Tőzsdetagot terheli a felelősség.

### A Vezérigazgató egyedi ügyben meghozott döntése alapján történő írásos felszólításra a Tőzsdetag vezető tisztségviselői, Alkalmazottai kötelesek – az állampapírok kivételével – saját, illetve vele egy háztartásban élő Közeli Hozzátartozójuk tulajdonában lévő Tőzsdei Termék állományáról és a Tőzsdei Termékek adás-vételeiről, továbbá az adott Tőzsdetaggal kötött ügyletekről beszámolni. A Tőzsde a bekért nyilatkozatokról nyilvántartást vezet, amely csak tőzsdei, Felügyeleti vagy más hatósági vizsgálat esetén, a vizsgálat céljának érdekében használható fel az érintettek egyidejű értesítése mellett.

# Kapcsolattartás joghatályos módjai a Tőzsde és a Tőzsdetag között

## A Tőzsde és a Tőzsdetagok között hivatalos kapcsolattartás az alábbi módon történhet:

1. a Tőzsdetag cégszerűen aláírt írásos küldeménye – levél, telefax, elektronikus aláírással ellátott e-mail -, illetve a Tőzsdetag hivatalos fórumon szó szerint jegyzőkönyvezett közlése,
2. a Tőzsde cégszerűen aláírt írásos küldeménye – levél, telefax, elektronikus aláírással ellátott e-mail -, illetve hivatalos közzétételi helyén megjelent közleménye,
3. sürgős esetben, kivételesen olyan szóbeli üzenet, amit egy órán belül, de legkésőbb a tőzsdei kereskedés befejezéséig, a szóbeli üzenet valamennyi lényeges részét tartalmazó hivatalos írásbeli megerősítés követ.

## Nem minősül hivatalosnak, csak tájékoztató jellegűnek a fentiektől eltérő formájú küldemény vagy üzenet.

## A hivatalos küldemények átvételének bizonyítása a küldőt terheli.

## A kapcsolattartás a Tőzsdetag választása szerint magyar vagy angol nyelven történhet.

4. fejezet  
VEgYES REndelkezések

## A Kereszttagok tekintetében a Tőzsdetagsági Szabályok II. rész 3. fejezetében foglalt rendelkezéseket a 16. pont kivételével nem, illetve a Tőzsde és a Kereszttag Saját Tőzsdéje közötti kereszttagsági megállapodásban foglaltak szerint kell alkalmazni.

## Az Áru Szekcióban és a Származékos Szekcióban a BÁT árupiaci kereskedés bezárásának napjáig Tőzsdetaggá váló Tőzsdetagok tekintetében a legkésőbb ezen a napon üzletkötőként bejelentett üzletkötőik vonatkozásában a Tőzsdetagsági Szabályokban meghatározott, üzletkötőkre vonatkozó követelményeket a 13/2004. sz. Igazgatósági határozattal összhangban kell elbírálni.

# 

Mellékletek

1. sz. melléklet

Üzletkötők vizsgakövetelményei az egyes Szekciók és piacok tekintetében

1. Az üzletkötők vizsgakövetelményei az egyes Szekciók és egyes piacok tekintetében

A Részvény és Hitelpapír Szekció

1. Közép-európai Brókerképző Alapítvány által szervezett Tőzsdei szakvizsga és XETRA -Vizsga, vagy
2. a vonatkozó magyar jogszabályokban az üzletkötői státusz feltételeként meghatározott egyéb vizsgák és XETRA-Vizsga, vagy
3. az Európai Unió területén található bármely Tőzsdén azonnali piaci üzletkötői státuszhoz előírt, a fentieken kívüli vizsga és XETRA Vizsga.

B Származékos Szekció

1. Határidős piac
2. Közép-európai Brókerképző Alapítvány által szervezett Tőzsdei szakvizsga, Közép-európai Brókerképző Alapítvány által szervezett Határidős vizsga és MMTS II. vizsga, vagy
3. a vonatkozó magyar jogszabályokban az üzletkötői státusz feltételeként meghatározott egyéb vizsgák és MMTS II. vizsga, vagy
4. az Európai Unió területén található bármely Tőzsdén határidős piaci üzletkötői státuszhoz előírt a fentieken kívüli vizsga és MMTS II. vizsga.

1. Opciós piac
   1. Közép-európai Brókerképző Alapítvány által szervezett Tőzsdei szakvizsga, Közép-európai Brókerképző Alapítvány által szervezett Opciós vizsga és MMTS II. vizsga, vagy
   2. a vonatkozó magyar jogszabályokban az üzletkötői státusz feltételeként meghatározott egyéb vizsgák és MMTS II. vizsga, vagy
   3. az Európai Unió területén található bármely Tőzsdén opciós piaci üzletkötői státuszhoz előírt a fentieken kívüli vizsga és MMTS II. vizsga.

C Áru Szekció

1. A Budapesti Árutőzsde által 2005. november 1. előtt szervezett szakvizsga és MMTS II. vizsga, vagy
2. Tőzsde által 2011. február 28. előtt szervezett Árutőzsdei szakvizsga és MMTS II. vizsga, vagy
3. a Közép-európai Brókerképző Alapítvány által szervezett Tőzsdei Szakvizsga, Határidős vizsga és Opciós vizsga és MMTS II. vizsga.
4. A Tőzsde által szervezett vizsgák tartalmára vonatkozóan az Igazgatóság igazgatósági határozatban rendelkezik.
5. A Tőzsde által szervezett vizsgák tekintetében az oktatás és vizsgáztatás rendjére vonatkozó szabályokról a Vezérigazgató vezérigazgatói határozatban rendelkezik.

2 sz. melléklet  
A Tőzsdetag adatszolgáltatási kötelezettsége

| **Bejelentés**  **tartalma** | **Információ keletke-zését követően** | **Felügyeleti döntést követően** |
| --- | --- | --- |
| a) Felügyelet befektetési, árutőzsdei, illetve kiegészítő befektetési szolgáltatási tevékenység végzésére kiadott engedély felfüggesztése, visszavonása |  | **X** |
| b) Tőzsdei üzletkötők személyében vagy adataiban bekövetkezett változás | **X** |  |
| c) Cégadataiban bekövetkezett változást: név, székhely, levelezési cím, telefon- és telefaxszám, kapcsolattartó személy, e-mail cím | **X** |  |
| d) Felszámolási, csődeljárás, végelszámolási eljárás megindítása, befejezése | **X** |  |
| e) Összeférhetetlenség keletkezése, megszűnése | **X** |  |
| f) A saját tőkéjének a Tpt-ben meghatározott jegyzett tőke alá történő csökkenése | **X** |  |
| g) Ha az ügyfelek szabályos transzfer, átutalási vagy készpénz kifizetési kérelmeit, az esedékesség lejártát követő második munkanapon sem teljesítette és az ok írásos indoklása | **X** |  |
| h) Alklíringtag kereskedési jogának Általános klíringtag általi felfüggesztését (bejelentő: Általános Klíringtag) | **X** |  |
| 1. A Tőzsdetag LEI kódjában bekövetkezett változás | **X** |  |
| 1. Az 5. Könyv 9.2.1 és a 23.2.1 szerinti adatoknak a Tőzsde rendelkezésére bocsátása. | **X** |  |
| 1. DMA vagy SA ügyfelek személyében, adataiban bekövetkezett változások a 4. Könyv 7. fejezetével összhangban | **X** |  |
| 1. Az 5. Könyv 6/A ás 6/B pontban előírt (kötéstörlés) kapcsolattartók személyében vagy adataiban bekövetkezett változás. | **X** |  |
|  |  |  |